12कैदी चाणीऔ सै बेबीलौना दी निणै बासिऐ यकुन्याह कु शालतिएल हुऔ, और शालतिएला रौ छ़ोहरु जरुब्बाबिल, 13जरुब्बाबिला रौ अबीहूद, अबीहूदा रौ इल्याकीम, और इल्याकीमा रौ अजोर, 14अजोरा रौ छ़ोहरु थौ सदोम, सदोमा रौ अकीम, अकीमा रौ इलीहूद, 15इलीहूदा रौ इलियाजार, इलियाजारा रौ मतान, मताना रौ याकूब, 16याकुबा रौ छ़ोहरु युसुफ, ज़ुण मरियमा रौ बोउटौ थौ, और मरियमा कु यीशु ज़ासलै मसीह भी बोलाई, पैदौ हुऔ। 17इणै कौरी अब्राहमा कु दाऊदा झ़ांऊ चौदहा पीड़ी हुई, और दाऊदा कु बेबीलौना रै गुलाम हुईऔ पौउंच़णै झ़ांऊ चौदहा पीड़ी, गुलाम हुइयौ बेबीलौना लै पौउंच़णै झ़ांऊ रै बौगता कु मसीह झ़ांऊ चौदहा पीड़ी हुई।
22एऊ सब एथीलै हुऔ कि ज़ो वचन प्रभुऐ यशायाह भविष्यवक्ता रै ज़ौरिऐ यीशु रै ज़नमा रै बारै दी बोलौ औन्दौ थौ, सेऊ पुरौ हुआ। 23"देखौ, एक बिण ब्याई गौरकड़ी हुआ और तिंआरौ एक मांऊ हुआ, और तेसरौ नाऊं इम्मानुएल छ़ाड़ाई, ज़ेथरौ मतलब आ परमेश्वर आमु आइलै आ।" 24तैबै युसुफ निजा कु बीउज़ुऔ परमेश्वरा रै दूता रौ हुकमा कौरी आपणी हुणै वाल़ी छ़ेउड़ी आपणै घौरै आणी। 25और ज़ेबी झ़ांऊ तिंआरौ छ़ोहरु नाईं हुआ लौ तेबी झ़ांऊ सेऊ तिंया काऐ नाईं डैऔ और ज़ैबै मरियमा रै मांऊ हुऔ युसुफै तेस मांऊ रौ नाऊं यीशु छ़ाड़ौ!
